CELEX: 32014R0075
Language: bg
Date: 2014-01-27 00:00:00
Title: Регламент за изпълнение (ЕС) № 75/2014 на Комисията от 27 януари 2014 година за изменение на Регламент (ЕО) № 1184/2005 на Съвета за налагане на някои специфични ограничителни мерки по отношение на определени лица, възпрепятстващи мирния процес и нарушаващи международното право в конфликта в региона на Дарфур в Судан

29.1.2014   
            
            
               BG
            
            
               Официален вестник на Европейския съюз
            
            
               L 26/2
            
         
      РЕГЛАМЕНТ ЗА ИЗПЪЛНЕНИЕ (ЕС) № 75/2014 НА КОМИСИЯТА
   
   от 27 януари 2014 година
   за изменение на Регламент (ЕО) № 1184/2005 на Съвета за налагане на някои специфични ограничителни мерки по отношение на определени лица, възпрепятстващи мирния процес и нарушаващи международното право в конфликта в региона на Дарфур в Судан
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1184/2005 на Съвета от 18 юли 2005 г. за налагане на някои специфични ограничителни мерки по отношение на определени лица, възпрепятстващи мирния процес и нарушаващи международното право в конфликта в региона на Дарфур в Судан (1), и по-специално член 9, параграф 1, буква а) от него,
   като има предвид, че:
   
               (1)
            
            
               В приложение I към Регламент (ЕО) № 1184/2005 се посочват физическите лица, групите и образуванията, спрямо които се прилага замразяването на средства и икономически ресурси по смисъла на този регламент.
            
         
               (2)
            
            
               На 13 март 2013 г. Комитетът по санкциите към Съвета за сигурност на Организацията на обединените нации реши да измени четири вписвания в списъка. Освен това на 4 септември 2013 г. Комитетът по санкциите към Съвета за сигурност на ООН реши да измени допълнително едно вписване в списъка.
            
         
               (3)
            
            
               Приложение I към Регламент (ЕО) № 1184/2005 следва да бъде съответно актуализирано,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1184/2005 се изменя в съответствие с приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 27 януари 2014 година.
      
         
            За Комисията, от името на председателя,
         
            началникът на Службата за инструментите в областта на външната политика
         
      
   
   
      (1)  ОВ L 193, 23.7.2005 г., стр. 9.
   
      ПРИЛОЖЕНИЯ
      Приложение I към Регламент (ЕО) № 1184/2005 се изменя, както следва:
      
                  1)
               
               
                  Вписването „Gaffar Mohammed Elhassan (известен още като като Gaffar Mohmed Elhassan). Звание: Генерал-майор. Длъжност: Командващ западния военен регион за суданските въоръжени сили. Дата на раждане: 24.6.1953 г.“ се заменя със следното:
                  „Gaffar Mohammed Elhassan (известен още като Gaffar Mohmed Elhassan). Дата на раждане: 24.6.1952 г. Друга информация: а) пенсиониран военен от суданската армия, б) живее в El Waha, Omdurman, Судан, в) военна книжка на бивш военнослужещ номер: 4302.“
               
            
                  2)
               
               
                  Вписването „Gabril Abdul Kareem Badri (известен още като Gibril Abdul Kareem Barey) Звание: Генерал. Длъжност: Командващ военните действия към Националното движение за реформа и развитие“ се заменя със следното:
                  „Gabril Abdul Kareem Barey (известен още като a) Gibril Abdul Kareem Barey, б) Tek). Звание: Генерал. Длъжност: Командващ военните действия към Националното движение за реформа и развитие. Друга информация: Живее в Tine, Судан, в района на границата с Чад.“
               
            
                  3)
               
               
                  Вписването „Sheikh Musa HILAL. Друга информация: Върховен вожд на племето Джалул в Северен Дарфур“ се заменя със следното:
                  „Sheikh Musa Hilal. Длъжност: а) член на Националното събрание на Судан, б) специален съветник на Министерството на федералните работи (назначен от президента на Судан през 2008 г.).“
               
            
                  4)
               
               
                  Вписването „Adam Yacub SHANT. Друга информация: Командващ Суданската освободителна армия“ се заменя със следното:
                  „Adam Yacub Sharif (известен още като a) Adam Yacub Shant, б) Adam Yacoub). Дата на раждане: около 1976 г. Друга информация: По получена информация е починал на 7 юни 2012 г.“